Document ID: /roh_data/filtered/Billingualer_Corpus_interleaved-de-rm.jsonl.gz/530

This is a text translated from German to Rumantsch Grischun.
Neuerungen bei der Jagdprüfung

Die Regierung genehmigt eine Teilrevision der Verordnung über die Eignungsprüfung für Jäger und Jägerinnen. Die wesentlichsten Neuerungen sind die Folgenden:

- Alle Kandidatinnen und Kandidaten, die im Vorjahr an der Waffen- und Schiessprüfung teilgenommen haben, werden zur theoretischen Prüfung zugelassen. Wer die Waffen- und Schiessprüfung im Vorjahr nicht bestanden hat, können also die theoretische Prüfung trotzdem ablegen und im gleichen Jahr auch die Waffen- und Schiessprüfung wiederholen.

- Zur Schiessprüfung werden aus Sicherheitsgründen künftig nur noch Kandidaten und Kandidatinnen zugelassen, welche vorgängig die Prüfung über die Handhabung der Waffen bestanden haben.

- Die Waffen- und Schiessprüfung ist nur bestanden, wenn im Fach "Handhabung der Waffe" und im Fach "Waffenkunde" mindestens eine genügende Note und bei der Schiessprüfung die minimale Trefferzahl erreicht wird.

- Die obligatorische Hegeleistung beträgt wie bis anhin 50 Stunden. Davon sind aber neu mindestens 30 statt 20 Stunden vor der Waffen- und Schiessprüfung zu leisten. Dies deshalb, weil der Arbeitsanfall bei der Hege im Frühling/Sommer grösser ist als im Herbst/Winter.

Wahlen 2002

Die Erneuerungswahlen für die Regierung für die Amtsdauer von Anfang 2003 bis Ende 2006 finden am Sonntag, 3. März 2002, statt. Ein allfälliger zweiter Wahlgang würde am Sonntag, 24. März 2002, durchgeführt.

Die Erneuerungswahlen in den Ständerat für die Amtsdauer von Anfang 2003 bis Ende 2006 werden am Sonntag, 22. September 2002, stattfinden. Ein allfälliger zweiter Wahlgang würde am Sonntag, 13. Oktober 2002, durchgeführt.

Abstimmungsvorlagen vom 2. Dezember 2001

Am Sonntag, 2. Dezember 2001, wird in Graubünden über folgende Sachvorlage abgestimmt: Erlass eines Einführungsgesetzes zum Bundesgesetz über den Umweltschutz (kant. Umweltschutz-Gesetz KUSG).

Sollte die Kandidatur den Zuschlag bekommen und der Grosse Rat in der Oktobersession einem Beitrag zustimmen, wäre zusätzlich über diesen Beitrag an die Olympischen Winterspiele 2010 abzustimmen.

Psychiatrie-Organisationsgesetz tritt Anfang 2002 in Kraft

Nachdem das Bündner Stimmvolk am 10. Juni dem Psychiatrie-Organisationsgesetz zugestimmt hat, wird dieses per 1. Januar 2002 in Kraft gesetzt.

Kulturbeiträge

Es werden Beiträge resp. Defizitgarantien im Gesamtbetrag von 252'500 Franken ausgerichtet resp. zugesichert an:

- Archäologische Ausgrabungen im Kloster St. Johann, Müstair,

- Open-Air-Festivals Lan Müraia (Bergell), Rheinwald, Listen up the music (Poschiavo), Malans, Chapella und Safiental, und

- Bündner Arbeitsgemeinschaft Jugendbuch.

Vernehmlassung an den Bund

Gegenüber dem Bund nimmt die Regierung Stellung zur Revision des Nationalbank-Gesetzes. Wesentliche Reformpunkte sind die Konkretisierung des Notenbank-Auftrags sowie die nähere Umschreibung der Unabhängigkeit der Schweizerischen Nationalbank (SNB) und die Einführung einer Rechenschaftspflicht gegenüber dem Bundesrat, dem Parlament und der Öffentlichkeit. Zudem werden die Notenbank-Instrumente flexibler und moderner umschrieben. Die Regierung ist mit den vorgeschlagenen Neuerungen grundsätzlich einverstanden.

Standeskanzlei Graubünden

Gremium: Regierung

Quelle: dt Standeskanzlei Graubünden

Data: 21.06.2001

Novaziuns tar l'examen da chatscha

La regenza approva ina revisiun prziala da l'ordinaziun davart l'examen da qualificaziun per chatschaders e chatschadras. Las novaziuns las pli essenzialas èn:

- Tut las candidatas e tut ils candidats che han fatg part l'onn precedent a l'examen d'armas e da tir vegnan admess a l'examen da teoria. Tgi che n'ha betg absolvì cun success l'examen d'armas e da tir l'onn precedent po pia tuttina far l'examen da teoria e repeter il medem onn er l'examen d'armas e da tir.

- A l'examen da tir vegnan admess per motivs da segirezza en avegnir be anc candidatas e candidats che han absolvì ordavant l'examen davart il diever da las armas.

- L'examen d'armas e da tir è be absolvì cun success, sch'i vegn cuntanschì en il rom "Diever da l'arma" ed en il rom "Conuschientscha d'armas" almain ina nota suffizienta e tar l'examen da tir il dumber minimal da culps.

- La prestaziun da tgira obligatoria munta sco fin uss a 50 uras. Da nov èn dentant almain 30 empè da 20 uras da prestar avant l'examen d'arma e da tir. Il motiv è quel che la dimensiun da lavur tar la tgira è pli gronda durant la primavaira/stad che durant l'atun/enviern.

Elecziuns 2002

Las elecziuns da renovaziun da la regenza per la durada d'uffizi da l'entschatta 2003 fin la fin da 2006 han lieu la dumengia, ils 3 da mars 2002. In'eventual segund scrutini avess lieu dumengia, ils 24 da mars 2002.

Las elecziuns da renovaziun en il cussegl dals chantuns per la durada d'uffizi da l'entschatta 2003 fin la fin 2006 vegnan ad avair lieu la dumengia, ils 22 da settember 2002. In'eventual segund scrutini avess lieu la dumengia, ils 13 d'october 2002.

Projects da votaziun dals 2 da december 2001

Dumengia, ils 2 da december 2001 vegn votà en il Grischun davart il sequent project: relasch d'ina lescha introductiva tar la lescha federala davart la protecziun da l'ambient (lescha chantunala davart la protecziun da l'ambient LCPAmb).

Sche la candidatura vegniss renconuschida e sch'il cussegl grond acceptass ina contribuziun durant la sessiun d'october, fissi ultra da quai da votar davart questa contribuziun als gieus olimpics 2010.

La lescha davart l'organisaziun da la psichiatria va en vigur a l'entschatta 2002

Suenter che las votantas ed ils votants grischuns han acceptà ils 10 da zercladur la lescha davart l'organisaziun da la psichiatria vegn questa messa en vigur per il 1. da schaner 2002.

Contribuziuns culturalas

I vegnan concedidas resp. garantidas contribuziuns resp. garanzias da deficit en la summa totala da 252'500 francs per:

- Exchavaziuns archeologicas en la claustra da San Jon, Müstair,

- Open-Air festivals Lan Müraia (Bergiaglia), Valragn, Listen up the music (Poschiavo), Malans, Chapella e Val Stussavgia, e

- Cuminanza da lavur grischuna da cudeschs per la giuventetgna.

Consultaziun a la confederaziun

La regenza prenda posiziun visavi la confederaziun davart la revisiun da la lescha davart la banca naziunala. Puncts essenzials da refurma èn la concretisaziun da l'incumbensa da l'institut d'emissiun sco er la circumscripziun pli detagliada da l'independenza da la banca naziunala svizra (BNS) e l'introducziun d'in duair da render quint visavi il cussegl federal, il parlament e la publicitad. Ultra da quai vegnan circumscrits a moda pli flexibla e moderna ils instruments da l'institut d'emissiun. La regenza è da princip d'accord cun las novaziuns proponidas.

Chanzlia chantunala dal Grischun

Gremi: regenza

Funtauna: rg chanzlia chantunala dal Grischun

Data:21.06.2001